da sv de en sv da fr en nb da en da da da de sv da sv da da da da de da da sv da es da da da da da da da eo et ca da nb sv da mk da pl de da da da da da gv da da da da da nl da da pl sv da nl da en it da da da nb de da da da sv da da da da de da da sv en sv da da da da da da da da da da da da da da de fr tr fr da da fr en nb da nb da da fr fr it en da la da fr sv da da sv da da nl da de da da de da da nb da en da de da ur
Historie - DSAM - Dansk Selskab for Almen Medicin
Valg af specialet almen medicin
Giv mest til dem med størst behov
Dansk Selskab for Forskning i Almen Lægepraksis blev stiftet i 1966. I 1970 blev dette selskab omdannet til det, vi kender i dag: Dansk Selskab for Almen Medicin (DSAM).
I begyndelsen var selskabet tænkt som et selskab for forskning, men meget hurtigt blev også uddannelsen, specielt efteruddannelsen, inddraget.
Selskabet arbejdede ihærdigt på at få oprettet almenmedicinske institutter ved universiteterne. Det lykkedes i 1974 i København med Paul Backer som den første professor i almen medicin. De seneste institutter er oprettet i 1975 (Aarhus) og 1980 (Odense).
Den Centrale Forskningsenhed blev oprettet i København i 1978 på forsøgsbasis i fem år, men blev senere permanent og finansieret i henhold til Landsoverenskomsten. I 1992 blev Forskningsenheden i Aarhus oprettet og Forskningsenheden i Odense blev oprettet i 1993.
I 1977 tog DSAM initiativ til at afholde en nordisk kongres og den 1. nordiske kongres i almen medicin blev afholdt i 1979 i København. Siden har der været afholdt nordiske kongresser hvert andet år på skift i de fem nordiske lande. Den 6. nordiske kongres blev afholdt i Aarhus i 1989 og i år 2019 er Aalborg vært for den 21. nordiske kongres. Et produkt af disse kongresser er "Scandinavian Journal of Primary Health Care", der første gang udkom i 1983.
Lægeforeningen har siden 1901 arrangeret efteruddannelse for praktiserende læger. Men efter DSAM's dannelse, fik dette selskab efterhånden større og større indflydelse på praktiserende lægers efteruddannelse. Fra 1976 har praktiserende læger selv overtaget tilrettelæggelsen af de centraliserede kurser. Fra 1979 blev Det almenmedicinske efteruddannelsesudvalg dannet. Det har fået navnet AMADEUS. Formanden udpeges af DSAM og udvalgsmedlemmerne af både DSAM og PLO.
I 1993 blev almen medicin anerkendt som speciale, og specialeuddannelsen har siden været i DSAM's regi i samarbejde med Sundhedsstyrelsen.
I 1977 begyndte "DSAM Orientering" at udkomme. Fra 1984 skiftede det navn til det nuværende "Practicus". Derudover har selskabet udgivet en lang række publikationer.
Fyam (Fraktionen af yngre almenmedicinere) blev dannet i 1983. Den 6. oktober 2001 vedtog generalforsamlingen at FYAM ændrede navn til Forum for Yngre Almenmedicinere (FYAM).
DSAM har siden 1982 haft amtsrepræsentanter og efter amternes nedlæggelse regionsbestyrelser.
Selskabets formænd har været:
Lars Gehlert Johansen 2011-2015
Bjarne Lühr Hansen 2003-2005
Jes Skjold Henriksen 1992-1994
Ole Møller Olsen 1978-1980
Carl Erik Mabeck 1975-1977
Poul A Pedersen 1973-1975
DSAM udgav i 1995 i anledning af 25-års jubilæet en publikation, der fortæller mere indgående om DSAM's historie (kan rekvireres i sekretariatet).
Andre sider i netværket
FYAM - vores uddannelseslæger
SAMS - vores medicinstuderende
NFGP - vores nordiske samarbejde
Vidensbanken - med kvalitetsprojekter
Dansk Selskab for Almen Medicin (DSAM)